
[bookmark: _GoBack]Во согласност со член 149 од Законот за високото образование („Службен весник на РСМ“, бр. 82/2018, 178/21 и 58/24), член 362 од Статутот на Универзитетот за информатички науки и технологии „Свети Апостол Павле“ Охрид, член 12 од Правилникот за условите, критериумите и правилата за запишување и студирање на втор циклус студии на Универзитетот за информатички науки и технологии „Свети Апостол Павле“ Охрид, Одлуката на Владата на РСМ за давање согласност за запишување на втор циклус студии  во учебната 2025/2026  година, бр. 50-4393/6 од 30.05.2025 година, Сл. Весник на РСМ бр. 109 од 30.05.2025 г.) Одлука на Ректорската управа на Универзитетот за информатички науки и технологии „Свети Апостол Павле“ Охрид, 02-315/3 од 27.03.2025 година и бр. 02-502/3 од 04.07.2025 година, Универзитетот за информатички науки и технологии „Свети Апостол Павле“ Охрид, ул. Партизанска бб, Дом на АРМ, Охрид објавува
К О Н К У Р С
за запишување на студенти на втор циклус студии
на студиските програми на единиците
на Универзитетот за информатички науки и технологии
„Свети Апостол Павле“ Охрид во учебната 2025/2026 година
1. Број на студенти
На студиските програми од втор циклус студии на единиците на Универзитетот за информатички науки и технологии „Свети Апостол Павле“ Охрид во прва година во учебната 2025/2026 година, ќе се запишат следниов број студенти: 

	УИНТ
„Свети Апостол Павле“
Охрид
	Број на студенти
	Износ на кофинансирање по семестар (ЕУР)
	Времетраење на студиите
	Број на кредити со кои се стекнува студентот по завршување на студиите

	ФАКУЛТЕТ ЗА КОМУНИКАЦИСКИ МРЕЖИ И БЕЗБЕДНОСТ

	Студиска програма по ИНФОРМАТИЧКИ НАУКИ И ТЕХНОЛОГИИ
	30
	600 евра по семестар
(во денари)
	една година
(2 семестри)

	60 ЕКТС

	Студиска програма по ИНФОРМАТИЧКИ НАУКИ И ТЕХНОЛОГИИ
	25
	400 евра по семестар (во денари)
	две години
(4 семестри)
	
120 ЕКТС



	ФАКУЛТЕТ ЗА ПРИМЕНЕТИ ИНФОРМАТИЧКИ ТЕХНОЛОГИИ,
МАШИНСКА ИНТЕЛИГЕНЦИЈА И РОБОТИКА

	Студиска програма по ИНФОРМАТИЧКА И МРЕЖНА БЕЗБЕДНОСТ, ПРИВАТНОСТ И ЗАШТИТА НА ПОДАТОЦИ
	20
	400 евра по семестар
(во денари)
	две години
(4 семестри)
	120 ЕКТС

	ФАКУЛТЕТ ЗА КОМПЈУТЕРСКИ НАУКИ И ИНЖЕНЕРСТВО

	Студиска програма по КОМПЈУТЕРСКА ТЕХНИКА И ИНФОРМАТИКА
	30
	600 евра по семестар
(во денари)
	една години
(2 семестри)
	60 ЕКТС

	ФАКУЛТЕТ ЗА ИНФОРМАТИЧКИ И КОМУНИКАЦИСКИ НАУКИ

	Студиска програма по
ДИГИТАЛНА БИЗНИС АНАЛИТИКА
	20
	600 евра по семестар
(во денари)
	една година
(2 семестри)

	60 ЕКТС


a) Странски државјани 
 Странски државјани се запишуваат надвор од квотите утврдени во конкурсот. 
 Селекцијата на странските државјани кои се пријавуваат за студирање на Универзитетот се врши врз основа на соодветноста на претходно завршен прв цикус студии.
 При пријавувањето кандидатитe наведуваат на кој факултет, односно студиска програма сакаат да студираат. Со пријавата поднесуваат документ за нострифициранa дипломa, оригинална диплома и уверение за положени испити на прв циклус студии со оценки и кредити за завршени додипломски студии, заверен превод на изводот од матичната книга на родените, заверен превод на државјанство и сертификат за познавање на англиски јазик.
 Школарината за странските државјани во учебната 2025/2026 година, за едногодишни студиски програми изнесува 1 200 евра по семестар, за двегодишни студиски програми изнесува 800 евра по семестар, во денарска противвредност според средниот курс на НБРМ на денот на плаќањето, доколку поинаку не е уредено со договор за меѓу универзитетска соработка. 

Школарината за студирање на втор циклус студии е целосно на товар на студентот.
За одбрана на магистерскиот труд студентите плаќаат износ од 300 евра во денарска противвредност, најдоцна 30 (триесет) дена пред одбраната. 
Другите надоместоци кои студентите ги плаќаат во текот на студирањето се во согласност со Ценовник за висина на надоместоците што ги плаќаат студентите за образование и административни услуги на Универзитетот за информатички науки и технологии „Свети Апостол Павле“ Охрид.

2. Услови за запишување
На студиските програми можат да се запишат кандидати кои имаат завршено соодветни или сродни прв циклус на студии според претходните студиски програми и планови и кандидати кои имаат завршено соодветни или сродни прв циклус студии според ЕКТС.

Право на конкурирање на студиските програми по Информатички науки и технологии (двегодишни втор циклус студии) и Информатичка и мрежна безбедност, приватност и заштита на податоци имаат кандидатите што ги исполнуваат следниве општи услови:
 имаат завршено соодветен прв циклус на студии според претходните студиски програми и планови или имаат завршено соодветен прв циклус студии според ЕКТС во траење од најмалку 3 (три) години, односно стекнати минимум 180 кредити и исполнуваат други услови предвидени со студиската програма за организирање втор циклус студии на Универзитетот.
Право на конкурирање на студиските програми по Информатички науки и технологии (едногодишни втор циклус студии), Компјутерска техника и информатика и Дигитална бизнис аналитика имаат кандидатите што ги исполнуваат следниве општи услови:
 имаат завршено соодветен прв циклус на студии според претходните студиски програми и планови или имаат завршено соодветен прв циклус студии според ЕКТС во траење од 4 (четири) години, односни стекнати минимум 240 кредити и исполнуваат други услови предвидени со студиската програма за организирање втор циклус студии на Универзитетот.


3. Рокови за пријавување, рангирање според успехот од завршените прв циклус студии и запишување

	
	

	пријавување на кандидатите
	од 15.09.2025 до 15.10.2025

	објавување резултати од успехот (прелиминарна ранг листа)
	17.10.2025

	објавување решение за прием на кандидатите (конечна ранг листа)
	22.10.2025

	запишување на кандидатите
	28.10.2025 и 29.10.2025



Забелешка:
Кандидатот којшто го остварил правото на запишување, а во предвидениот рок нема да го изврши запишувањето го губи правото и наместо него правото на запишување го стекнува наредниот кандидат од ранг-листата. Студентот со Универзитетот склучува договор за студирање, со кој поблиску се утврдуваат нивните меѓусебни права и обврски.


4. Документи за пријавување

Пријавувањето во роковите утврдени со Конкурсот се врши во службата за студентски прашања. 
При пријавувањето за запишување на факултетите кандидатите ги поднесуваат следниве документи:
1. Пријава за запишување (образец кој ќе биде достапен на веб страната на Универзитетот www.uist.edu.mk); 
2. Диплома за завршен прв циклус студии во оригинал или копија заверена на нотар (кандидатите кои завршиле во странство, потребно е да достават решение за признавање на странската диплома од Министерството за образование и наука);
3. Уверение за положени испити на прв циклус студии со оценки и кредити, во оригинал или копија заверена кај нотар (кандидатите кои завршиле во странство доставуваат еквиваленција на оценките);
4. Доказ за државјанство на РСМ (уверение или решение - оригинал);
5. Кратка биографија (CV);
6. Препораки од наставни или научни работници (доколку има такви); 
7. Список на стручни или научни трудови, примерок од нив (доколку кандидатите имаат); 
8. Документи за евентуални награди, признанија и други документи.

Условите и критериумите за запишување се објавени во целосниот текст на Конкурсот на официјалната веб страна на Универзитетот www.uist.edu.mk

Секој заинтересиран кандидат може дополнително да се информира за потребните документи на електронска пошта (e-mail) на следната електронска адреса upisi@uist.edu.mk.

Конкурсот е објавен на интернет страната на 
Универзитетот за информатички науки и технологии 
“Св. Апостол Павле”, Охрид
www.uist.edu.mk


image1.jpeg




